**«Med læring og kreativitet skaper vi fremtiden sammen»**

**Fast stilling som Barnehagelærer**

Vestvikheia barnehage har 22 plasser fra 0-3 år og 44 plasser fra 3-6 år. Barnehagen ligger i et rolig boligstrøk på Gruben med kort vei til Klokkerhagen fritidspark hvor vi har lavvo og naturlekeplass. Barna er delt inn i aldersinndelte grupper med faste voksne på hver gruppa. Vi henter inspirasjon fra filosofien i Reggio Emilia. Legger vekt på å fordype oss i prosjekt og leken har en viktig plass i vår pedagogikk.

Vi søker deg som er genuint opptatt av barn, som ser sammenheng mellom lek og læring. Er opptatt av å utvikle det fysiske miljøet og kan jobbe prosjektbasert. Vi vektlegger fagkompetanse i tråd med filosofien i Reggio Emilia.

Vi kan tilby deg et variert arbeid med mange utfordringer i et kreativt miljø. Faglige refleksjoner og utvikling sammen med gode kollegaer. Positivt arbeidsmiljø hvor ditt bidrag blir sett på som viktig.

Stillingene krever barnehagelærer/førskolelærerutdanning. Personlig egnethet vil bli vektlagt. Barnehagen er medlem av PBL som fastsetter lønn og pensjonsavtaler.

Ved tilsettelse må det legges frem tilfredsstillende politiattest.

Tiltredelse 01. august eller etter avtale.

Nærmere informasjon: Eva Hagen Breivik tlf 91365415

Søknaden sendes post@vestvikheiabarnehage.no innen 16. april